Vyf vas oor renosterhoring | Maroela Media
Vyf mans wat glo probeer het om 'n renosterhoring aan 'n lid van die Valke te verkoop, sal Woensdag in die Carolina-landdroshof in Mpumalanga verskyn.
Lt. Dineo Lucy Sekgotodi, woordvoerder van die Valke in Mpumalanga, het gesê die Valke het 'n wenk van die publiek ontvang oor mans wat glo renosterhoring verkoop. 'n Lokval is vir die verdagtes gestel en 'n lid van die Valke het gereël om hulle op die R541 te ontmoet om die horing te koop.
"Die verdagtes het vir hom die horing gewys en die beampte het dadelik 'n teken aan die res van die span gegee om blitsig die vyf mans in hegtenis te neem," het Sekgotodi gesê. "Beslag is gelê op die horing, ter waarde van R60 000 en 'n swart City Golf."
Die verdagtes is tussen die ouderdomme van 26 en 42. Hul name sal bekendgemaak word sodra hulle in die hof verskyn het.
Valke ons is trots op julle eerlikheid met eerlike mense kan ons, ons land nog red. WEG MET KORRUPSIE